Diari Oficial de la Generalitat Valenciana


Sumari del DOGV 6021, del 26-05-2009 (2009/5889)

Informació pública de l'alternativa tècnica i del projecte de reparcel·lació per a la gestió indirecta del Programa d'Actuació Integrada de la Unitat d'Execució P-23 del Pla General d'Ordenació Urbana d'Alcalà de Xivert.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5889


Data del document
:   18-05-2009

Organisme emissor
:   Eberis Viviendas, SL

Tipus de document
:   Informació Pública

Descriptors 

:   * Alcalà de Xivert
    * pla d'urbanisme
    * empresa privada

Informació pública de l'alternativa tècnica i del projecte de reparcel·lació per a la gestió indirecta del Programa d'Actuació Integrada de la Unitat d'Execució P-23 del Pla General d'Ordenació Urbana d'Alcalà de Xivert. [2009/5889]  
El Ple de l'Ajuntament d'Alcalá de Xivert, en la sessió de 4 de desembre de 2008, va acordar la tramitació per gestió indirecta del Programa per al Desenvolupament d'Actuació Integrada de la Unitat d'Execució P-23 de SUB/P (sòl urbanitzable amb ordenació detallada) del Pla General d'Ordenació Urbana d'Alcalá de Xivert, les bases particulars del qual es van publicar en el Diari Oficial de la Comunitat Valenciana número 5917, de data 19 de desembre de 2008, i que van ser aprovades definitivament en el Ple de 26 de febrer de l'any 2009. Una vegada fermes, van ser remeses al Diari Oficial de la Unió Europea el dia 17 de març del 2009 i se'n va publicar l'anunci de licitació en el Diari Oficial de la Comunitat Valenciana número 5898, de data 30 de març de 2009.  
La mercantil Eberis Viviendas, SL, amb CIF E23489695 i amb domicili a la plaça de la Constitució, número 6-A, baixos, 12016 Alcossebre, Alcalá de Xivert (Castelló), interessada a participar en el concurs esmentat, en compliment del que disposa l'article 134 de la Llei 16/2005, de 30 de desembre, Urbanística Valenciana (LUV), sotmet a informació pública l'alternativa tècnica de la seua proposició, integrada per la memòria de programa per al desenvolupament d'actuació integrada, projecte d'urbanització i projecte de reparcel·lació voluntària.  
La informació pública d'estos documents s'efectua per mitjà de la protocol·lització a la Notaria de Rafael Pedro Rivas Andrés, amb domicili a Alcossebre (12776), Centre Comercial Les Fonts, s/n, per mitjà d'una acta degudament autoritzada. Una còpia d'estos també figurarà a l'Ajuntament d'Alcalà de Xivert.  
D'acord amb l'article 134 de la Llei Urbanística Valenciana i l'article 293 del Reglament d'Ordenació i Gestió Territorial i Urbanística (aprovat pel Decret 67/2006, de 12 de maig, del Consell), en el termini d'un mes, comptador des de la publicació de l'anunci en el Diari Oficial de la Comunitat Valenciana, qualsevol persona podrà consultar la documentació a l'Ajuntament i a l'esmentada Notaria, de dilluns a divendres, en els seus respectius horaris d'atenció al públic, i s'hi podran formular al·legacions que es presentaran a l'Ajuntament o a la mateixa Notaria.  
Es preveu un termini per a l'aprovació del programa de dos mesos comptador des de l'obertura de les proposicions juridicoeconòmiques, si bé no està definit en les bases particulars atés que es tracta d'un termini basat en la legislació urbanística vigent. Així mateix, els efectes del silenci administratiu estan regulats en els articles 316 i 319.2 del Reglament d'Ordenació i Gestió Territorial i Urbanística.  
Sense perjudici del que s'ha dit adés, i a l'efecte del compliment de la competitivitat i lliure concurrència a què es refereix l'article 168.1.a de la Llei Urbanística Valenciana, en el mateix termini, les companyies subministradores privades de serveis, la previsió de les quals s'inclou en el projecte d'urbanització exposat al públic, podran formular, sobre les seues necessitats d'infraestructures, propostes de conveni on es reflectisquen les condicions en què posen a disposició les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Alcalà de Xivert, 18 de maig del 2009.- L'administrador: Juan Manuel Peris Gabaldón.